Den er lav med en stiv, litt håret stilk som kan bli opptil 20 cm høy. Bladene er glatte og grovtannete og har ofte en mørkegrønn eller brunaktig farge. Blomstene er gulhvite og har en sterk, roselignende duft. Fargen gjør at den ikke kan forveksles med de andre myrkleggartene i Norge. Planten vokser på heier og tørre rabber, opptil 1700 moh. i Jotunheimen. Den har snylterøtter som kobler seg til rotsystemet på andre planter. Vanlige verter er dvergbjørk og blåbær.